Os Estaus Unius son situatos quasi en a suya totalidat en o hemisferio occidental: os quaranta y ueito estaus continentals u contiguos se troban en o centro d'o subcontinent nordamericán y s'estendillan dende l'Ocián Atlantico dica l'Ocián Pacifico. Mugan a lo norte con Canadá, y a lo sud con Mexico y con o Golfo de Mexico. Alaska, o estato más gran en superficie y deseparato d'a resta d'os estaus continentals por Canadá, muga con l'Ocián Pacifico a lo sud y con l'Ocián Arctico a lo norte. Hawaii ye un archipielago d'o Pacifico central a l'ueste d'America d'o Norte. Estaus Unius ye o tercer u quatreno país más gran d'o mundo, pendendo de como se consideren as disputas territorials entre China y a India. Os Estaus Unius tamién administran diversos territorios insulars d'a mar Caribe y de l'Ocián Pacifico.